Guna Zeltiņa
Guna Zeltiņa (dzimusi 1950. gada 12. jūlijā Madonā) ir latviešu teātra zinātniece un kritiķe. 1968. gadā beigusi Siguldas 1. vidusskolu. 1973. gadā absolvējusi Latvijas Valsts Universitātes Filoloģijas fakultāti. 1978. gadā aizstāvējusi disertāciju. 1973. gadā kļuvusi par Zinātņu Akadēmijas Valodu un literatūras institūta zinātnisko līdzstrādnieci. 1978. gadā kļuvusi par Teātra darbinieku savienības biedru. Sarakstījusi vairākas ar teātri saistītas grāmatas, tai skaitā "Vienā karuselī ar Ģirtu Jakovļevu", "Nacionālā rakstura un stilistikas iezīmes latviešu teātrī", "Ernests Feldmanis" un "Marija Leiko".